stanford-oval/wikipedia huggingface dataset:
Keskusta-vasemmisto

Keskusta-vasemmisto viittaa niihin poliittisiin ideologioihin, jotka sijoittuvat poliittisen kentän vasemmisto–oikeisto-ulottuvuudella keskustan ja vasemmiston väliselle alueelle. Käsitteellä ei ole yksiselitteistä määritelmää ja sen, mitkä ideologiat luetaan keskusta-vasemmistoon voidaan ajatella myös määrittyvän suhteessa muun ympäröivän yhteiskunnan poliittisten näkemysten mukaan. Yleensä keskusta-vasemmistolaisina aatesuuntina pidetään etenkin sosiaalidemokratiaa, sosiaaliliberalismia ja vihreää liikettä. Myös ainakin osa uskonnollisesta vasemmistosta voidaan lukea keskusta-vasemmistoon.
Kesämaa (huvipuisto)

| Kesämaa |
| --- | --- |

Sijainti:   Savonlinna, Suomi
Osoite:  Kesämaantie 2, 58450 Punkaharju
Lomakeskus:  Punkaharju Resort
Toimintakausi:  Kesäkuu - elokuu
Aiheesta muualla
kotisivut
 n • k • 
Kesämaa on Punkaharjulla Etelä-Savossa sijaitseva huvipuistoalue, joka uudistui täysin kesäksi 2008. Punkaharjun Lomakeskuksen läheisyydessä sijaitsevassa noin kahdeksan hehtaarin laajuisessa puistossa on vesiliukumäkiä, uima-altaita sekä erilaisia puuhapisteitä. Alueella on myös kahvila, grilli, kioskeja, saunoja, peseytymistilat sekä lastenhoito- ja ensiaputilat. Kesämaa on avoinna kesä–elokuussa.
Laitteet ja välineet

Leewi-laiva, uutta 2008
törmäilyautot
Uudistetut ravintola ja sosiaalitilat
vesiliukumäkiä
koskirengasliukumäki
lämmitetty uima-allas
pomppu- ja kiipeilypaikkoja
pallomeri
polkuautoja
tekojärvi törmäilyveneille ja kanooteille
Nautic Jet hyppyvene
pelihalli
Aiheesta muualla

Punkaharju resort: Kesämaa
[Kesämaan kotisivut arkistolinkki]
Kimppupilari

Kimppupilareita Vijayanagaran aikaisessa temppelissä Hampissa Intiassa.
Kimppupilari on kannatinpilari, joka koostuu ydinpylväästä ja sen ympärille sommitelluista puoli- tai kolmeneljännespylväistä. Kimppupilari on yleinen romaanisessa- tai goottilaisessa arkkitehtuurissa.
Snooker-kausi 2009–2010

Snookerin ammattilaiskausi 2009–2010 käynnistyi syyskuussa 2009. Ammattilaisten ranking-turnauksiin sijoitetaan ranking-listan 16 parasta pelaajaa suoraan 32 pelaajan kaavioon.
Syksy 2009

Avausturnauksessa Kiinan Shanghaissa korkeimmalle nousi Ronnie O'Sullivan, joka voitti nuoren kiinalaislahjakkuuden Liang Wenbon finaalissa erin 10–5 . Wenbo ylsi uransa parhaaseen tulokseen, mutta 21-vuotias ei vielä kyennyt haastamaan O'Sullivania ranking-turnauksen finaalissa. Lokakuun Grand Prix'ssä australialainen Neil Robertson otti neljännen ranking-turnaustittelinsä voitettuaan finaalissa Kiinan Ding Junhuin selvästi 9–4 . Robertson jatkoi näin huikeaa tilastoaan, sillä hän ei ole hävinnyt ainuttakaan ranking-finaaliaan. Ding voitti syyskauden päättävän UK Championship-turnauksen 22-vuotiaana jo toisen kerran urallaan. Finaalissa kaatui hallitseva maailmanmestari John Higgins erin 10–8 . Finaalipaikastaan Higgins joutui taistelemaan yllättävän pitkään, sillä Ronnie O'Sullivan taisteli 1–8 tappioasemasta vielä tilanteeseen 8–8 ja ratkaisu tehtiin viimeisessä mahdollisessa erässä, jonka Higgins lopulta voitti .
Kevät 2010

Vuoden 2010 aloitti uskomattomalla tavalla jälleen kerran Masters-turnauksen finaaliin ja voittoon yltänyt Mark Selby. Selby on hävinnyt kolmena vuonna vain yhden ottelun. Finaalissa oli toista kertaa peräkkäin samat miehet: Selby ja Ronnie O'Sullivan, joka vuotta aikaisemmin oli juhlinut Wembleyn finaalissa . Vuoden verran loistavassa kunnossa ollut ja kauden mittaan useamman semifinaalipaikan saavuttanut John Higgins pysäytti Welsh Openin finaalissa Ali Carterin voittoputken ja esti tätä uusimasta edellisvuotista turnausvoittoaan . Näin Higgins otti Provisional Ranking -listalla jo yli 9000 pisteen eron toisena olevaan O'Sullivaniin, jonka Higgins kaatoi tämän turnauksen semifinaalissa. Mark Williamsin pelitason palautuminen puolestaan ilmeni turnausvoittona neljän vuoden ja kauden kahden semifinaalitappion jälkeen viimeistään China Openissa, missä kotiyleisön edessä pelaava Ding kaatui erin 10–6 . Turnauksessa nähtiin myös maksimibreikki 147 pistettä kun nuori Neil Robertson nousi täydellisen lyöntisarjan ammattilaiskilpatasolla suorittaneiden pelaajien joukkoon . Robertsonista tuli myös kauden huipennuksessa yksi lajin maailmanmestareista ja hän on ensimmäinen australialainen, joka on tähän kyennyt. Finaalissa hävisi vaikeuksien jälkeen vahvan paluun tehnyt Graeme Dott erin 18–13 .
Turnaukset > Main tour

| 0 | 1 | 2 | 3 | 4 | 5 |
| --- | --- | --- | --- | --- | --- |
| Ajankohta | Turnaus | Paikka | Voittaja | Hävinnyt finalisti | Lukemat |
| 6. – 13.9. | Roewe Shanghai Masters | Shanghai |  Ronnie O'Sullivan |  Liang Wenbo | 10–5 |
| 3. – 11.10. | Royal London Watches Grand Prix | Glasgow |  Neil Robertson |  Ding Junhui | 9–4 |
| 23. – 30.12. | The Masters Qualifying | Sheffield |  Rory McLeod |  Andrew Higginson | 6–1 |
| 5. – 13.12. | Pukka Pies UK Championship | Telford |  Ding Junhui |  John Higgins | 10–8 |
| 10. – 17.1. | Pokerstars.com Masters | Lontoo |  Mark Selby |  Ronnie O'Sullivan | 10–9 |
| 25. – 31.1. | Totesport.com Welsh Open | Newport |  John Higgins |  Ali Carter | 9–4 |
| 29.3. – 4.4. | Sanyuan Foods China Open | Peking |  Mark Williams |  Ding Junhui | 10–6 |
| 17.4. – 3.5. | Betfred.com World Snooker Championship | Sheffield |  Neil Robertson |  Graeme Dott | 18–13 |
Turnaukset > Muita ammattilaisturnauksia

| 0 | 1 | 2 | 3 | 4 | 5 |
| --- | --- | --- | --- | --- | --- |
| Ajankohta | Turnaus | Paikka | Voittaja | Hävinnyt finalisti | Lukemat |
| 4. – 7.6. | Wuxhou International Jiangsu Classic | Wuxi |  Mark Allen |  Ding Junhui | 6–0 |
| 29.11. | Matchroom Premier League | Norfolk |  Shaun Murphy |  Ronnie O'Sullivan | 7–3 |
| 28. – 30.7. | Pro Challenge 1 | Leeds |  Stephen Maguire |  Alan McManus | 5–2 |
| 31.8. – 1.9. | Pro Challenge 2 | Prestatyn |  Ken Doherty |  Martin Gould | 6–2 |
| 9. – 11.11. | Pro Challenge 3 | Leicester |  Robert Milkins |  Joe Jogia | 5–3 |
| 16. – 18.2. | Pro Challenge 5 | Liverpool |  Barry Hawkins |  Michael Holt | 5–1 |
| 25.3. | Championship League | Norfolk |  Marco Fu |  Mark Allen | 3–2 |
Seuraavat kaudet

Kausi 2010–2011
Edelliset kaudet

Kausi 2008–2009
Kausi 2007–2008
Kausi 2006–2007
Kausi 2005–2006
Ranking top 16

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sij. | Nimi | Maa | Ed. sij. | MM | 147 |
| 1 | Ronnie O'Sullivan |  | 1 | 3 | 9 |
| 2 | Stephen Maguire |  | 2 |  | 1 |
| 3 | Shaun Murphy |  | 3 | 1 | 1 |
| 4 | John Higgins |  | 5 | 2 | 5 |
| 5 | Allister Carter |  | 7 |  | 1 |
| 6 | Ryan Day |  | 8 |  |  |
| 7 | Mark Selby |  | 4 |  |  |
| 8 | Marco Fu |  | 14 |  | 1 |
| 9 | Neil Robertson |  | 10 |  |  |
| 10 | Stephen Hendry |  | 6 | 7 | 9 |
| 11 | Mark Allen |  | 16 |  |  |
| 12 | Joe Perry |  | 12 |  |  |
| 13 | Ding Junhui |  | 11 |  | 2 |
| 14 | Peter Ebdon |  | 9 | 1 | 2 |
| 15 | Mark Williams |  | 22 | 2 | 1 |
| 16 | Mark King |  | 15 |  |  |
Aiheesta muualla

World Snooker
Premier League Snooker (Arkistoitu – Internet Archive)
Championship League Snooker (Arkistoitu – Internet Archive)
Karhunköynnökset

| Karhunköynnökset |
| --- | --- |
 Valkokarhunköynnöksen (Calystegia sepium) kukka.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Solanales
Heimo::  Kiertokasvit Convolvulaceae
Suku::  Karhunköynnökset Calystegia  R.Br.
Katso myös
   Karhunköynnökset Wikispeciesissä   Karhunköynnökset Commonsissa 
Infobox OKNimi-testi OK: 
Karhunköynnökset (Calystegia) on kasvisuku kiertokasvien heimossa. Suomessa julkaistun luokituksen mukaan karhunköynnökset on suppilokiertojen eli kiertojen (Convolvulus) suvun synonyymi, toisen luokituksen mukaan oma sukunsa. Karhunköynnöksiin kuuluu 26 lajia ja kuusi lajitason risteymää.
Lajeja

idänkarhunköynnös (Calystegia pellita)
somakarhunköynnös (Calystegia pulchra)
karhunköynnös (isokierto) (Calystegia sepium )
valkokarhunköynnös (C. sepium subsp. sepium eli C. sepium, syn. Convolvulus sepium)
punakarhunköynnös (C. sepium subsp. spectabilis, syn. Convolvulus dahuricus)
ruusukarhunköynnös (C. sepium subsp. roseata)
dyynikarhunköynnös (Calystegia soldanella)
metsäkarhunköynnös (Calystegia sylvatica)
Suomessa valkokarhunköynnös kasvaa alkuperäiskasvina harvinaisesti etelärannikon merenrantapensaikoissa. Villiintyneenä koristekasvina karhunköynnös on levinnyt laajasti Etelä- ja Keski-Suomessa.
Aiheesta muualla

Finto: Kassu – Kasvien suomenkieliset nimet: Calystegia
Kimmo Haapasalo

Kimmo Antero Haapasalo (s. 23. heinäkuuta 1977 Vaasa)  on suomalainen entinen 400 metrin aitajuoksija. Hän edusti Oulun Pyrintöä ja häntä valmensivat Jouko Hassi (vuoteen 1997), Esko Olkkonen (1997–2001) ja Petteri Jouste (2001–2006).
Haapasalo saavutti ulkoradoilla kolme henkilökohtaista SM-mitalia ja sisäradoilla viisi. Hän juoksi 400 metrin aitojen ennätyksensä 50,66 sekuntia Turussa 2000. Hallissa Haapasalo juoksi 300 metrin aidat parhaimmillaan aikaan 36,00 sekuntia (Tampere 2000). Hän oli mukana aikuisten Suomi–Ruotsi-maaottelussa neljä kertaa.
Aikuisten SM-mitalit

Ulkoradat
400 metrin aidat: kultaa 2001, hopeaa 2000, pronssia 1999
Sisäradat
200 metriä: pronssia 2000
400 metriä: hopeaa 2002
300 metrin aidat: kultaa 2000 ja 2006, pronssia 1996
Kapteeni Kalsari

Kapteeni Kalsari (engl. Captain Underpants) on yhdysvaltalaisen Dav Pilkeyn kirjoittaman lastenkirjasarjan päähenkilö. Kapteeni Kalsari on todellisuudessa Ernon ja Huukon ilkeä rehtori Kruppi. Kuten sanotaan, kapteeni Kalsarin henkilöllisyys on niin salainen, ettei hän itsekään tiedä sitä. Tapahtumat sijoittuvat Pilkka-kaupunkiin ja kuvitteelliseen kouluun nimeltä Jerome Hurvitsin ala-aste.
DreamWorks teki kirjoihin perustuvan Kapteeni Kalsari -elokuvan, joka ilmestyi vuonna 2017. Netflixissä on julkaistu animaatiosarjat Kapteeni Kalsarin hurjat seikkailut (2018) sekä Kapteeni Kalsarin hurjat seikkailut avaruudessa (2020).
Hahmot

Erno Parta ja Huuko Hollins ovat parhaita ystäviä. He tekevät Puumaja-sarjat Oy:n sarjakuvia. Pojilla on ollut monia muita hahmoja, mutta Kapteeni Kalsari on ylivoimaisin. Erno ja Huuko ovat neljäsluokkalaisia, ja heidän koulunsa häijy rehtori Kruppi vihaa heitä. Heidän puumajassaan on kaikkea tarinoista, muun muassa Erikois Vahvaa Super Voima Mehua, Kasvuankka 4000, Kutistussika 2000 ja 3-D Hypno-sormus.
Rehtori Beni Kruppi on Ernon ja Huukon inhottava, lihava, tupeeta käyttävä rehtori. Hän käyttäytyy ilkeästi sekä oppilaitaan että opettajiakin kohtaan. Erno ja Huuko pilailevat usein Krupin kustannuksella. Kruppi muuttuu Kapteeni Kalsariksi kun joku napsauttaa sormiaan.
Kapteeni Kalsari on munien  sankari. Hän esiintyy valkoisissa alushousuissa ja rehtorin kanslian punaisessa mustapilkullisessa verhossa. Kirjassa Kapteeni Kalsari ja ulkoavaruuden uskomattoman keljut keittiöntädit (ja ruokalan ihan yhtä ilkeät zombinynnyt) Kapteeni Kalsari sai supervoimat.
Melvin Selinen on älypää ja kantelupukki. Hänestä tuli paha ja kostonhimoinen kirjassa Kapteeni Kalsari ja Sähköräkäjätkän iso paha taistelu. Kirjassa Kapteeni Kalsari ja violetin vessan väen vinha vahinko oli Melvin vastaisessa maailmassa idiootti. Melvinin vanhemmat ovat tutkijoita. Melvinillä on Danderella-niminen kissa, jolle Melvin on allerginen.
Tara Helke on Ernon ja Huukon opettaja, joka vihasi oppilaitaan, mutta kirjassa Kapteeni Kalsari ja Hurjan Hierrenaisen hirmutuuli Helke hypnotisoitiin mukavaksi, ja siitä lähtien Helke on aina ollut mukava ja valmis kaikkeen, mitä olisi ennen vihannut. Nykyisin Helke tarjoaa luokalleen vastapaistettuja suklaamurukeksejä.
Eila Ihmits on koulusihteeri, joka on yhtä inhottava kuin muutkin opettajat. Hänkin vihaa Ernoa ja Huukoa.
Nulju on Ernon ja Huukon koulun urheilun opettaja, joka on lihava ja huutaa oppilaille ilkeästi.
Sulu on Ernon ja Huukon lemmikkihamsteri,  Erno ja Huuko saivat Kapteeni Kalsari ja Sähköräkäjätkän iso paha taistelu osa 1 -kirjassa. Sululla on myös supervoimat. Sulu oli alun perin Melvinin, mutta Melvin hylkäsi Sulun.
Keksi on Ernon ja Huukon lemmikkilentolisko kivikaudelta. Erno ja Huuko saivat Keksin Sähköräkäjätkä-kirjassa, kun heidän piti saada lentolisko, jotta saisivat Lauluaivon kiinni.
Lauluaivo on Ernon ja Huukon koulun kirjaston hoitaja, joka vastustelee kirjoja. Hän sai potkut kirjassa
Viholliset

Tri. Vaippa
Robotit
Professori Peppe Pis-Pis Poksupöksy (myöhemmin: Hippi Helihousu)
Puhuvat pöntöt
Hierrenainen (Tara Helke)
Robo-Erno ja Huuko 2000
Sähköräkäjätkä (Melvin Selinen)
Pöhöpönttö 2000
Zorx, Klax ja Jenni
Zombinynnyt (Oppilaat ja opettajat)
Tuhovoikukka
Kapteeni tussari
Häijyt Erno ja Huuko
Paha Sulu
Kalle, Titta ja Frankensräkä
Ärsy, Nollis, Fyypiö ja Kipperi
●Tuhobotti 3000
Kirjat

Kapteeni Kalsari seikkailee
Kapteeni Kalsari ja puhuvat pöntöt
Kapteeni Kalsari ja ulkoavaruuden uskomattoman keljut keittiöntädit (ja ruokalan ihan yhtä ilkeät zombinynnyt)
Kapteeni Kalsari ja professori Poksupöksyn piinalliset puuhat
Kapteeni Kalsari ja Hurjan Hierrenaisen hirmutuuli
Kapteeni Kalsarin ja Sähköräkäjätkän iso paha taistelu osa 1: Siivottomien sierainmöykkyjen yö
Kapteeni Kalsarin ja Sähköräkäjätkän iso paha taistelu osa 2: Roimien Roboräkien kosto
Kapteeni Kalsari ja violetin vessan väen vinha vahinko
Kapteeni kalsari ja Hippi Helihousun hirvittävä paluu
Kapteeni Kalsari  ja radioaktiivisten robobokserien karmaiseva kosto
Kapteeni Kalsari ja Pöhöpönttö 2000:n korskea kosto
Kapteeni Kalsari ja herra Haisee-Hirveästin huima tarina
Killeri

| Killeri |
| --- | --- |
 Killerin ravirata Kuninkuusraveissa 2024
Rataluokitus:  Maakuntarata
Sijainti:  Vesangantie 24, 40630 Jyväskylä
Koordinaatit:  62.246532°N, 025.671916°E
Omistaja:  Keski-Suomen Ravirata Oy
Kilpailupäiviä:  27
Kotisivu
Rataennätykset
 Lämminveriset:  Top Of The World 10,7a (2017)  Suomenhevoset: V.G. Voitto 19,4a (2024) 
Killeri (Killerjärven hevosurheilukeskus) on hevosurheilukeskus Jyväskylän Köhniöllä Kypärämäen kaupunginosan länsiosassa. Se sijaitsee yhdystie 6015:n varrella noin kolme kilometriä Jyväskylän keskustan länsipuolella. Killerin ravirata on valmistunut vuonna 1974. Se sijaitsee Killerjärven eli Killervän ympärillä.
Killerin suurimmat vuotuiset tapahtumat ovat toukokuussa juostava Killerin Eliitti sekä syksyisin järjestettävä Suomenhevosten Derby. Kuninkuusravit Killerin raviradalla on pidetty vuosina 1976, 1991, 2008 ja 2024.
Killerillä ajettiin myös Suomen MM-rallin yleisöerikoiskoe, jossa kaksi autokuntaa ajoi samaan aikaan. Ensimmäisenä vuonna, 2000, erikoiskoe ajettiin raviradan kaviouralla. Autot lähtivät puolen kierroksen erolla toisistaan. Myöhempien vuosien erikoiskokeet ajettiin rinnakkain, radalle tehtiin siltarakennelma ja kaviourasta poikkeavia mutkia.
Killerin ratavalmentajina ovat toimineet ainakin Kari Ahokas, Mikko Maunu, Kari Masalin, Juha Keskinen, Jarmo Savolainen, Aripekka Pakkanen, Pekka Vehviläinen, Jorma Pesonen, Kyösti Keskinen, Juha Keskinen, Osmo Itäranta ja Anssi Niininen.
Aiheesta muualla

Kuvia tai muita tiedostoja aiheesta Killeri Wikimedia Commonsissa
Killerin raviradan kotisivut
Viisivuotisikäluokan Derby Hippoksen sivuilla ja voittajat. (Arkistoitu – Internet Archive)
Kastkärr

Kastkärr on kylä Kemiönsaaren kunnassa. Kylä sijaitsee Kemiön etelälaidalla Markissa.
Kastkärr sijaitsee kapealla kallioharjanteella Östermarkin itäpuolella. Harjanne toimii paikallisena vedenjakajana, sillä kyläkeskuksen pohjoispuolella virtaa Bjensböleträsketin laskuoja Träskbäcken itään ja eteläpuolella Östanåbäckenin latvahaara lounaaseen. Ojien varsilla on peltoa, mutta Kastkärrin kyläalue on pääasiassa mäkistä metsämaata, joka ulottuu kyläkeskuksesta kaakkoon Kyrkbergetille. Kylän asutus sijaitsee kyläkeskukseen vievän Kastkärrintien varrella, minkä lisäksi kylän etelälaidalla on kaksi taloa.
Kastkärr mainitaan ensimmäisen kerran vuonna 1540 nimellä Kasker. Kylässä on ollut vuoden 1566 maakirjan mukaan neljä taloa. Isojako toteutettiin kylässä vuonna 1783, jolloin kylässä oli kolme kantatilaa: Norrgård, Södergård ja Västergård. Södergårdista jaettiin isojaon yhteydessä kylään uusi neljäs kantatila Byggas. 1900-luvun alussa kylässä oli kantatilojen lisäksi viisi torppaa ja yksi palstatila. Nämä itsenäistyivät 1920-luvulla.
Kalevi Silvola

| Kalevi Silvola |
| --- | --- |

Henkilötiedot
Syntynyt: 9. joulukuuta 1935 Pyhäjoki
Kuollut: 11. helmikuuta 2024 (88 vuotta) Raahe
Kansalaisuus:  Suomi
Ammatti:  assistentti, tutkija, kirkkoherra, kirjailija
Vanhemmat:  Antti ja Lempi (s. Ojala) Silvola
Puoliso:  Hilkka Maija-Liisa (s. Jousmäki) Silvola
Kirjailija
Äidinkieli: Suomi
Tuotannon kieli: Suomi
Tyylilajit:  Raamatun selitys, runot, virsirunous, romaanit, säveltäminen
Esikoisteos:  Todistaja ja todistus 1978
Palkinnot
 Suomen Valkoisen Ruusun ritarikunnan I luokan kultaristi, Raahen Pekka, Kalajoen Kristillisen Opiston Kannatusyhdistyksen kunniapuheenjohtaja 
Aiheesta muualla
Löydä lisää kirjailijoitaKirjallisuuden teemasivulta
Kalevi Antero Silvola  (9. joulukuuta 1935 Pyhäjoki – 11. helmikuuta 2024 Raahe) oli suomalainen pappi, teologian tohtori, tutkija ja kirjailija.
Perhetaustat

Silvola syntyi Pyhäjoella maanviljelijä Antti ja emäntä Lempi Silvolan s. Ojala perheeseen.
Silvola avioitui vuonna 1964. Puoliso on ylilääkäri Hilkka Maija-Liisa Silvola s. Jousmäki. Perheeseen syntyi kolme lasta.
Koulutus ja työura

Silvolan kohdalla opintielle lähtemiseen vaikutti aikoinaan kansakoulun opettaja Sylvia Halunen. "Hän sanoi minulle, että sinusta pitää tulla pappi. Silloin se oli utopistinen ajatus enkä sitä itse ymmärtänyt. Jotenkin vain se tuli mahdolliseksi, se oli käyttövoima, joka pani opiskeluprosessin käyntiin."
Kalevi Silvola valmistui ylioppilaaksi Oulaisten yhteiskoulusta 1958, minkä jälkeen hän opiskeli ja valmistui Helsingin yliopistossa teologian kandidaatiksi 1964, lisensiaatiksi 1971 ja väitteli tohtoriksi 1978. Kalevi Silvola vihittiin papiksi 1964 ja suoritti ylemmän pastoraalitutkinnon, laudatur, 1976. Hän toimi Etelä-Espoon seurakunnan virallisena apulaisena 1964–1969, Helsingin yliopiston Uuden testamentin eksegetiikan ylimääräisenä assistenttina 1969–1977 ja Raahen kirkkoherrana 1977–1999, jolloin jäi eläkkeelle.
Sivutoimet ja luottamustehtävät, huomioita

Kalevi Silvola oli Ylioppilaskoti Konviktin isäntänä 1969–1972, Helsingin yliopiston dosenttina 1985–1992. Kalajoen Kristillisen Opiston kannatusyhdistyksen puheenjohtajana hän toimi 1978–2014. Oulun Diakonissalaitoksen Säätiön valtuuskunnan jäsenenä hän oli 1978–1983 sekä johtokunnan jäsenenä 1978. Oulun hiippakunnan pappisasessorina Silvola toimi 1981–1987. Vuosina 1989–1998 hän toimi Raahen rovastikunnan kasvatusasioiden pappina. Lestadiolaisen Uusheräyksen johtokunnan puheenjohtajuutta hän hoiti 1996–2015.
Vuosina 1996-2001 Silvola osallistui kirjoittajana ja muokkaajana Siionin Matkalaulujen uudistamistyöhön.
Kirjoittamisen ja lukemisen lisäksi Silvola harrasti muun muassa kuorolaulua ja metsänhoitoa. Hänet ylennettiin luutnantiksi 1995 sekä valittiin Raahen Pekaksi 2001. Silvolalle myönnettiin Suomen Valkoisen Ruusun ritarikunnan I luokan kultaristi.
Kirjoittaminen

Kalevi Silvola teki väitöskirjansa Todistaja ja todistus Uuden testamentin eksegetiikasta. Muutama muukin teos syntyi Uuden testamentin tutkimusalueelta. Joidenkin juhlakirjojen toimittamiseen hän osallistui. Silti työaikana aloitettu ja eläkeaikana jatkunut kirjoittaminen sai uuden suunnan: kaunokirjallisuuden. Päiväkirjaa Silvola piti 15-vuotiaasta lähtien, joten teosten tapahtumia on ankkuroitu osaksi todellisuuteen. Myös kehittymistä Silvola totesi tapahtuneen. Pelkistystä tuli. Joka ainoaa sanaa ja välimerkkiä tuli harkittua tarkkaan. Tärkeintä oli kirjoittaa kauniisti ja koskettavasti.  Sisältö ei synny vain huviksi, vaan myös hyödyksi.  Joutuu painiskelemaan itsensä, asioiden ja tekstin kanssa. "Kirjoittaminen on hyvin tärkeää minulle - siihen menee eniten aikaa eläkkeellä. Sitä voisi luonnehtia kipinäksi kirjoittaa itseni ja muiden iloksi. On kiva kirjoittaa, jos se koskettaa jotakin." Runoilija Silvolalta on useita teoksia. Jumala on läsnä useissa runoissa olemiseen luontevasti, korostamatta kuuluvana. Silti runoista löytyvät myös säkeet: "Hartaimmat puhuvat/ johdatuksesta,/ mutta minulta se katoaa."
Muutamia romaaneja Kalevi Silvola myös julkaisi. Puukuulat-teoksensa tiimoilta hän lausui "Sotavuodet olivat niin poikkeuksellista aikaa, että se ajanjakso porautui tulikirjaimin sielunmaisemaan". Nelivuotias pikkupoika koki syvästi sodan. Isäkin oli poissa rintamalla. Vuosikymmenien jälkeen hän palasi aihepiiriin ja tuloksena syntyi neljäsataasivuinen romaani. Tarinan runko, puitteet, ihmiset ja tapahtumaympäristö ovat todellisia. Kalevi Silvolan mukaan yksi suuri tunnetekijä tarinassa on pienen pojan kokema turvattomuus ja pelko isän lähtiessä sotaan.
Kirjallinen tuotanto

Sana, kirkko ja yhteys. Professori Aimo T. Nikolaisen juhlakirja, toimittaneet Kalevi Silvola ja Eino Wilhelms, Suomen Eksegeettinen Seura, Helsinki 1972
Todistaja ja todistus. Väitöskirja, Suomen Eksegeettinen Seura, Helsinki 1978
Lapset ja Jeesus, Suomen Eksegeettinen Seura, Helsinki 1984
Nardusvoide ja suudelma, Suomen Eksegeettinen Seura, Helsinki 1989
Pienet auringot. Runokokoelma, Uusheräys ry, Jyväskylä  1997
Sinistä lunta. Runokokoelma, Uusheräys ry, Raahe 2000
Tämä nukkumaton valo. Runokokoelma, Uusheräys ry, Oulu 2003
Kerttu Kastelli, Heikki Silvola, Kalevi Silvola, Maastani ja kansastani laulan. Runokokoelma, Uusheräys ry, 2004
Sain hopeiset pisarat. Runokokoelma, Uusheräys ry, Oulu 2005
Silonvuoren yli. Romaani, Uusheräys ry, Oulu 2005
Aittola Marjatta, Honkanen Risto et al. Sata lähetyksen vuotta. Lestadiolainen Uusheräys lähetyksen rintamassa, toimittanut Kalevi Silvola, Uusheräys ry, Vaasa 2007
Pehmeä-ääniset kellot. Runokokoelma, Uusheräys ry, Vaasa 2009
Puukuulat. Romaani, Uusheräys ry, Vaasa 2009
Älykäs ja uskova, Uusheräys ry, Kurikka 2012
Perinne ja uudistus, Uusheräys eilen tänään ja huomenna, Uusheräys ry, Vaasa 2012
Huurrekoivujen alla. Romaani, Vaasa 2013
Kaarnatuulet. Runokokoelma, Uusheräys ry, Vaasa 2014
Menossa mukana, KS:n 80-vuotisjuhlakirja, toimittanut Kalevi Silvola, Uusheräys ry, Vaasa 2015
Maata polveni koski. Runokokoelma. Uusheräys ry, Vaasa 2017.
Suvella ja lumella. Uusheräyksen Keskusliitto ry, 2019.
Kotikeinussa. Runokokoelma. Kalevi Silvola, 2021.
Eero Silvola, Kalevi Silvola, Meren rannalta sydänmaalle: kertomus Matti ja Augusta Silvolan suvusta. Kalevi Silvola, Vihanti 2021.
Killerin Eliitti

| Kilelrin Eliitti |
| --- | --- |
Kilpailupaikka:  Killerin ravirata, Jyväskylä
Maa:   Suomi
Perustettu:  1975
Matka:  1640 m, autolähetys
Rotu:  Lämminveriset
Kilpailuennätys:  10,7a (Top of the World 2017)
Voitokkain hevonen:  Super Mon, 2   Hearts Lobell, 2   Friendly Face, 2   Isla J Brave 2 Amour Ami, 2
Voitokkain ohjastaja:  Pekka Korpi, 11
Ensimmäinen palkinto:  20 000€ (2021)
Killerin Eliitti on vuodesta 1975 lähtien Jyväskylän Killerin raviradalla järjestetty lämminveristen ravihevosten suurkilpailu.
Radan taloudellisten vaikeuksien johdosta kilpailun palkintotasoa pudotettiin vuoden 2008 jälkeen, eikä se vuosina 2009–2012 täyttänyt suurkilpailun kriteerejä. Vuonna 2013 kilpailun palkintoa jälleen nostettiin ja Killerin Eliitti sai takaisin suurkilpailustatuksensa.